ஹிராநகர்

ஹிராநகர் (Hiranagar),  இந்தியாவின் ஜம்மு காஷ்மீரில் உள்ள கதுவா மாவட்டத்தில் அமைந்த ஹிராநகர் வருவாய் வட்டத்தின் நிர்வாகத் தலைமையிடமும், நகராட்சியும் ஆகும். இந்திய-பாகிஸ்தான் எல்லைக் கட்டுப்பாட்டுக் கோட்டிலிருந்து 20 கிலோமீட்டர் தொலைவில்  உள்ள ஹிராநகர், மாவட்டத் தலைமையிடமான கதுவா நகரத்திற்கு வடமேற்கே 27.9 கிலோமீட்டர் தொலைவிலும்; ஜம்மு நகரத்திற்கு தென்கிழக்கே 66.4 கிலோமீட்டர் தொலைவிலும் உள்ளது. 
புவியியல்
 பாகையில் அமைந்த ஹிராநகர், கடல்மட்டத்திலிருந்து 308 மீட்டர் உயரத்தில் அமைந்துள்ளது. .
மக்கள்தொகை பரம்பல் 
2011ஆம்  ஆண்டின் இந்திய மக்கள் தொகை கணக்கெடுப்பின்படி 1,723 குடியிருப்புகள் கொண்ட ஹிராநகரின்  மக்கள் தொகை 8,294 ஆகும். அதில் ஆண்கள் 4,526 மற்றும் 3,768 பெண்கள் உள்ளனர். பாலின விகிதம் 1000 ஆண்களுக்கு 833 பெண்கள் வீதம் உள்ளனர். சராசரி எழுத்தறிவு 67.16% ஆக உள்ளது. இதன் மக்கள்தொகையில் பட்டியல் சமூகத்தவர்கள் மற்றும் பட்டியல் பழங்குடியினர் முறையே 17.75 % மற்றும் 1.21% உள்ளனர் Hiranagar Town Population Census 2011ஹிராநகரில் இந்து சமயத்தினர் 97.49%, இசுலாமியர் 0.81%, பௌத்தர்கள் 0.04%, கிறித்தவர்கள் 1.04%, சீக்கியர்கள்   0.51% மற்றும் பிற சமயத்தினர் 0.12 % வீதம்  உள்ளனர். 
 ஜஸ்மெர்கர் கோட்டை  
ஹிராநகரின் வெளியே இந்திய-பாகிஸ்தான் எல்லைப்பகுதியில் மன்னர் ஹிரே கட்டிய ஜஸ்மெர்கர் கோட்டை உள்ளது. இக்கோட்டையில் காளி கோயில் அமைந்துள்ளது. 
போக்குவரத்து
சிறிநகர்-கன்னியாகுமரியை இணைக்கும் தேசிய நெடுஞ்சாலை எண் 44 ஹிராநகர் வழியாகச் செல்கிறது. 2 நடைமேடைகள் கொண்ட ஹிராநகர் தொடருந்து நிலையம் வழியாக நாள் ஒன்றுக்கு 18 தொடருந்துகள்  நின்று செல்கிறது. Hiranagar Railway Station Hira Nagar Railway Station (HRNR) Trains Schedule ஹிராநகர் தொடருந்து நிலையம் ஜம்மு, உதம்பூர், கட்ரா, காஷ்மீர்,  தில்லி, காந்திநகர் போன்ற நகரங்களுடன் இணைக்கிறது.
மேற்கோள்கள்

பகுப்பு:கதுவா மாவட்டம்
பகுப்பு:ஜம்மு காஷ்மீர் மாநிலத்திலுள்ள ஊர்களும் நகரங்களும்